**УСТАВ**

**НА НАРОДНО ЧИТАЛИЩЕ”ПРОСВЕТА-1909”**

**с.ХАЙРЕДИН, общ.ХАЙРЕДИН,обл..ВРАЦА**

1. **ОБЩИ ПОЛОЖЕНИЯ**

**Чл.1**. Народно читалище”Просвета – 1909”с.Хайредин е самоуправляващо се културно просветно сдружение ,което изпълнява и държавни задачи в областта на културата със седалище и адрес на управление:

Държава:България

с.Хайредин п.к.3357

община Хайредин

 обл.Враца

ул.”Площад на героите” № 1

Телефон: ( 089)5684077

Адрес на ел.поща: kitkadimana@abv.bg

**Чл.2**. Читалището е юридическо лице и е вписано в регистъра на Окръжения съд .

**Чл.3**.В дейността на читалището могат да участват всички граждани навършили 18 години без ограничение на пол,политически и религиозни възгледи.

1. **ЦЕЛИ И ДЕЙНОСТИ**

**Чл.4**. Цели на читалището:

* Развитие и обогатяване на културния живот в с.Хайредин
* Запазване на местните обичаи и традиции
* Развитие на творческите заложби на самодейците
* Възпитаване и утвърждаване на националното самосъзнание в населението
* Осигуряване на достъп до информация

**Чл.5.** Читалището развива следните дейности:

* Поддържане на библиотеки и читални
* Развиване на любителското художествено творчество
* Организиране на концерти и допълнителни дейности
* Предоставяне на компютърни и интернет услуги

**Чл.6**. допълнителните дейности трябва да подпомагат основните финансово.Да не се предоставят читалищни имоти за политическа дейност , хазартни игри и религиозни секти.

1. **ЧЛЕНСТВО**

**Чл.7.** Читалището има действителни , колективни и почетни членове.

1. Действителните членове са дееспособни български граждани, които взимат участие или подпомагат дейността на читалището и плащат членски внос.
2. Колективните членове могат да бъдат професионални и творчески организации, стопански предприятия,кооперации и клубове.те съдействат за постигане целите на читалището , за поддържане и обогатяване на материалната му база.техен представител може да участва в общите събрания с право на един глас.те плащат членски внос според финансовите си възможности и броя на собствените си членове.
3. Почетни членове могат да бъдат български и чуждестранни граждани със заслуги към читалището.Те могат да участват в общите събрания и да упражняват право на глас.

**Чл.8**.членове на читалището с право на глас имат следните права:

1. Да избират и бъдат избирани в ръководните органи на читалището.
2. Да получават информация за решенията на Настоятелството.

**Чл.9.** Членовете на читалището имат следните права:

1. Да спазват устава на читалището.
2. Да съдействат за постигане на целите му, за изпълнения на решенията на Общото събрание и Настоятелството.
3. Да пазят доброто име на читалището.

**Чл.10**. Членството в читалището може да се прекрати:

1. От Настоятелството: при неплащане на членски внос за една година и при отказ за участие в дейността на читалището.
2. По молба на лицето.
3. От Общото събрание: при грубо нарушаване на устава, поведение уронващо авторитета на читалището, посегателство върху имуществото му.
4. **УПРАВЛЕНИЕ**

**Чл.11.** Върховен орган на читалището е Общото събрание.

**Чл.12**. Общото събрание се състои от действителни членове,представители на колективните и желаещите да участват почетни.

**Чл.13/1/** Общото събрание има следните компетенции:

1. Приема ,изменя и допълва устава.
2. Отменя решение на органи на читалището.
3. Изключва членове на читалището.
4. Избира Председателя и Секретаря,членовете на Настоятелството и Проверителната комисия.
5. Приема бюджета и годишния отчет.
6. Взима решения за членуване или прекратяване на членството в читалищен съюз.
7. Утвърждава почетните членове на читалището.
8. Определя размера на членския внос.
9. Взима решения във връзка със закононарушения на ръководни органи, членове на ръководни органи и отделни читалищни членове.

**Чл.14**. Общото събрание се свиква най-малко един път в годината.Извънредно общо събрание се свиква от Настоятелството по негово решение, по искане на Проверителната комисия или 1/3 от членовете на читалището с право на глас.При отказ на Настоятелството да свика Общо събрание,когато има искане на Проверителната комисия или 1/3 от членовете,след 15 дни от искането.

1. Поканата за Общо събрание се изпраща на всеки член в писмен вид.тя трябва да съдържа дневния ред,датата,часа ,мястото на провеждането и кой го свиква.Тя трябва да бъде получена 7 дни преди събранието.
2. Всеки читалищен член има право да се запознае с проекторешенията на събранието предварително.
3. Общото събрание е законно,ако присъстват най-малко половината от членовете на читалището с право на глас.При липса на кворум ,събранието се насрочва за друга дата,но не по-рано от една седмица.Тогава е законно,ако присъстват не по-малко от удвоения брой на членовете на Настоятелството и Проверителната комисия.
4. Извънредните общи събрания са законни , ако присъстват най-малко половината от действителните членове на читалището. при липса на кворум те не могат да се пренасочват.

**Чл.15.** Ръководен орган на читалището е Настоятелството, в състав от петима членове, избрано за срок от три години.Броят на членовете и мандата му са определени от Общото събрание.Членовете на Настоятелството не могат да са роднини по между си и със секретаря на читалището по права и съребрена линия до четвърта степен и да са съпрузи.

**Чл.16**. Настоятелството има следните компетенции:

1. Свиква Общото събрание.
2. Подготвя и внася в Общото събрание проекти за основните насоки на дейността, бюджета и годишния отчет.
3. Утвърждава текущите планове за работата на читалището.
4. Утвърждава щата на читалището.
5. Осигурява изпълнения на решенията на Общото събрание.
6. Грижи се за стопанисване на земеделската земя.
7. Взема решения за отдаване на имоти под наем или аренда.
8. Назначава секретаря на читалището,определя заплатата му и утвърждава длъжностната му характеристика.
9. Приема нови членове на читалището.

**Чл.17**. Настоятелството взима решения с мнозинство на повече от половината му членове.

**Чл.18**. на заседанията на Настоятелството се кани секретаря със съвещателен глас, ако не е член на Настоятелството.

**Чл.19** Членовете на Проверителната комисия могат да присъстват на заседанията на Настоятелството със съвещателен глас.

**Чл.20.** Председателят на читалището е член на Настоятелството и се избира от Общото събрание за срок от 3 години.

**Чл.21.** Председателят:

1. Представлява читалището заедно и поотделно със секретаря.
2. Свиква и ръководи заседанията на Настоятелството.
3. Отчита дейността си пред настоятелството.
4. Сключва и прекратява трудовите договори със служителите на читалището, без договора на секретаря,въз основа на решения на Настоятелството в утвърден щат.

Чл.22. Секретарят на читалището:

1. Организира текущата дейност на читалището.
2. Ръководи работата на щатния персонал.
3. Упражнява утвърдения от Общото събрание бюджет.

**Чл.23.** С изтичане на мандата на Настоятелството ,трудовият договор на секретаря на читалището

не се прекратява автоматично. Новото Настоятелство прекратява трудовия договор само ако секретарят е допуснал нарушения по Кодекса на труда и не се справя с работата.

**Чл.24.** Проверителна комисия :

1. Контролира спазването на закона,устава и решенията на общото събрание.
2. Броят на членовете на Проверителната комисия се определя от Общото събрание.
3. Членовете на Проверителната комисия не могат да бъдат в трудово-правни отношения с читалището или да са роднини или на членовете на настоятелството,председателя и секретаря по права линия,съпрузи,братя,сестри и роднини по сватовство от първа степен.
4. При констатирани нарушения Проверителната комисия уведомява общото събрание, а при данни за престъпление – органите на прокуратурата.

Чл.25.Не могат да бъдат избирани за членове на Настоятелството и Проверителната комисия или да бъдат назначавани за секретар на читалището, лица , осъждани за умишлени престъпления от общ характер.

**ИМУЩЕСТВО И ФИНАНСИ**

**Чл.26**.Имуществото на читалището се състои от собствени недвижими имоти,движими вещи,ценни книжа.

**Чл.27**.Читалището полага еднакви грижи на добър стопанин за опазване както на собственото, така и на предоставеното за ползване имущество.

**Чл.28**.Читалището набира средства от :членски внос,културно – просветна дейност,субсидии от държавния и общинския бюджет, наеми от имущество,дарения,приходи от допълнителна дейност.

**Чл.29**.Читалището участва със свой представител за разпределение на държавната и общинската субсидия.

**Чл.30**.Единният читалищен бюджет се формира от всички източници-собствени и от субсидии и дарения.

**Чл.31**.Частта от отчета за приходите и разходите , която се отнася за изразходването на държавната и общинска субсидия се представя на общината.

ПРЕКРАТЯВАНЕ

**Чл.32**.Общото събрание може да вземе решения за прекратяване на читалището, ако са изчерпани всички възможности и не съществуват никакви условия за трайна дейност на читалището.

**ЗАКЛЮЧИТЕЛНИ РАЗПОРЕДБИ**

1. Читалището има кръгъл печат с надпис ЧИТАЛИЩЕ ПРОСВЕТА ХАЙРЕДИН, в долната част на печата е годината на основаване на читалището – 1909.
2. Празниците на читалището са : 01.03 – Ден на любителското творчество, 24.05 – ден на българската писменост и култура, 27.10. – Празник на с.Хайредин.
* Този устав е приет на Общо събрание на читалището , проведено на 01.03.2000 г.
* Променен чл.15 на Общото събрание на читалището ,проведено на 06.09.2010 г.
* Промяна в чл.1 на устава за добавяне в текста , седалище и адрес на управление,

прието на Общо събрание на читалището,проведено на 29.02.2020 г.

**ОТЧЕТЕН ДОКЛАД**

**за дейността на НЧ”Просвета – 1909” с.Хайредин**

**през 2022 г.**

**Дами и господа,**

 **Уважаеми читалищни деятели**

 **Скъпи самодейци!**

Съгласно закона за народните читалища, Читалищното настоятелство и Проверителната комисия към читалището всяка година събира членове и читалищни деятели , за да даде отчет за дейността и изразходването на субсидията за предходната

2022 г.Съвместно с провеждането на Годишно - отчетното събрание ще отпразнуваме и „Деня на художествената самодейност”- празник необходим днес за запазване на българската традиция,фолклор и бит,на българската индентичност.

През 2022 г. са проведени 14 мероприятия.

Първото мероприятие ,с което открихме годината беше пресъздаване на обичая Бабинден. Пресъздаване на обичая Баба Марта, като на всеки жител от селото вързахме мартеничка за здраве , изработена собственоръчно от Мадлена Иванова – библиотекар при читалището;

 Продължихме с провеждане на репетиции и организационни въпроси.

На 21.03. се проведе Годишно общо - отчетно събрание на читалището и Деня на самодееца. Последва участие на Певческите групи и Танцови състави във ФФ ”Пролет край Огоста”” в гр. Бойчиновци на 21.05.2022 г.

През м.юни участваха във ФФ”Пей и танцувай за Бутан” в с.Бутан.Последва участие в сръбски фолклорен фестивал в с.Чупрене, ФФ „Северняшки ритми” в с. Нефела, ФФ ” Ехо от родния край-Георги Горелски ”в с.Търнава, ФФ”Голяма Богородица” в с.Лехчево,Събор на занаятите в гр.Козлодуй.На пети август същата година ТС”Северняшка магия” донесе златен медал на читалището от събора в гр.Копривщица.Октомври месец със съдействието на община Хайредин се проведе ФФ”Хайредин с вяра,надежда и любов”в с.Хайредин. По покана на кметство Крива бара участвахме на събора на селото.Тъй като беше невъзможно да събера коледарската група , решихме Дядо Коледа да посети семействата, които изявиха желание.Посетихме 13 домове в с.Хайредин и три семейства в с.Крива бара.

Благодаря на ръководството на община Хайредин за цялостния ремонт на покрива, за безплатните превози, и за това ,че винаги са до нас и ни помагат.

С колегите собственоръчно направихме ремонт на 5 зали в читалището/ козметично освежаване/.Подменихме и дограмата в библиотеката.

Библиотечния фонд наброява 15 713 тома книги.

Читатели- 310

Дарители на библиотеката:

Любка Стоичкова – 166 книги

Татяна Борисова – 237 книги

Марияна Димова – 34 книги

Христо Христов – 5 книги и един акордеон.

Скъпи самодейци с почит и респект към Вашата всеотдайност и голямата любов към изкуството и към „всичко българско и родно” ви поздравяваме с вашия празник.Пожелаваме ви здраве и много вдъхновение.

Здраве ,щастие и много настроение и на вас читалищни служители, читалищни членове и читалищни деятели.

**Дами и господа,**

**Уважаеми самодейци,**

**Уважаеми читалищни деятели**

**ЧЕСТИТ ПРАЗНИК !**

ОБЛАСТ ВРАЦА

ОБЩИНА ХАЙРЕДИН

НАРОДНО ЧИТАЛИЩЕ”ПРОСВЕТА – 1909”

**ПРОГРАМА И ПЛАН ЗА 2021 ГОДИНА**

|  |  |  |
| --- | --- | --- |
| № по ред | Дата и месец на провеждане | Наименование на събитието и значението му |
| 1. | 21.01.2023 г. | Пресъздаване на обичая Бабинден |
| 2. | 01.03.2023 г. | Баба Марта / колективът на читалището подарява на всички жители на селото изработени през зимния период мартенички/ |
| 3. | 04.03.2023 г. | Годишно – отчетно събрание на читалището |
| 4. | 05.03.2023 г. | Честване „Деня на художествената самодейност” |
| 5. | 08.04.2023 г. | Пресъздаване на обичая „Лазарица” |
| 6. | 09.04.2023 г. | Пресъздаване на обичая „Цветница” |
| 7. | 16.04.2023 г. | Великденски концерт |
| 8. | 24.05.2023 г. | „Ден на славянската писменост и култура” |
| 9. | 05.2023 г. | Събор на народното творчество „Пролет край Огоста” с.Бойчиновци |
| 10. | 05.2023 г. | Фолклорен фестивал „Пей и танцувай за Бутан” |
| 11. | 05.2023 г. | Национален Фолклорен събор”Дядо Йоцо гледа” |
| 12. | 01.06.2023 г. | Празник по случай деня на детето |
| 13. | 06.2023 г. | Национален Фолклорен събор”Леденика – 2020” |
| 14. | 06.2023 г. | Фолклорен фестивал „Пей и танцувай за Бутан” |
| 15. | 06.2023 г. | Турлашки фолклорен събор в с.Чупрене |
| 16. | 08.2023 г. | Събор на народното творчество „Копривщица-2021” |
| 17. | 08.2023 г. | ФФ”Петър Гарвански”с.Малорад |
| 18. | 08.2023 г. | Концерт” Насладете се на таланта на нашите деца” |
| 19. | 08.2023 г. | ФФ „Ехо от родния край –Георги Горелски”с.Търнава |
| 20. | 08.2023 г. | ФФ „Голяма Богородица”с.Лехчево |
| 21. | 09.2023 г. | Фолклорен фестивал ”Хайредин с Вяра, Надежда и Любов - 2020” |
| 22. | 24.12.2023 г. | Пресъздаване на обичая Коледуване |
| 23. | 30.12.2023 г. | Новогодишно тържество |
|  |  |  |

ЧИТАЛИЩНО НАСТОЯТЕЛСТВО:

Радка Петрова Алексиева – Председател

Ивелина Димитрова Петрова – член

Росица Георгиева Димитрова – член

Цветелин Цветанов Иванов – член /протоколчик/

Мадлена Тодорова Иванова – член

ПРОВЕРИТЕЛНА КОМИСИЯ:

Асен Асенов Чангалов

Мария Николаева Тодорова

Цветана Боянова Облакова